
Sectio  I. 

r # • f 

De  vasibus  femoris. 

Mihi  de  aneurysmate  arteriae  popliteae  scribenti 
necessarium  visum  est,  nonnulla,  quae  ad  anato- 
mitam  arteriarum  in  extremitatibus  inferioribus  de- 

i 

currentium  perlinent  conjunctionem  praefari,  non 
qui  nova  proferrem,  postquam  viri  in  arte  nostra 
tam  celebres  atque  illustres,  Murray,  Scarpa,  Pa- 
letta,  aliique,  quorum  nomina  et  laudes  recensere 
longius  esset,  sed  qui  ea,  quae  ad  propositum  meum 
maxime  conferunt,  recapitulem  atque  in  memoriam 
revocem.  Pertractandus  igitur  arteriae  cruralis 
ejusque  ramorum  decursus,  simulatque  ex  ligamento 
Poupartii  prodiit. 

Arteria  cruralis  relicto  arcu  crurali  primum  ar- 
teriam pudendam  externam  superiorem  dimittit, 
superiorem  M.  M.  pectinei  et  gracilis  partem  trans- 
euntem, quae,  glandulis  inguinulibus  ramulis  in- 
structis, in  scroto  et  monte  Veneris  cum  ramulis 
Art.  epigastricae  communicans  evanescit.  Eandem 
fere  viam  Art.  pudenda  externa  inferior  habet, 
quae  cum  Art.  pudenda  communi  profunda  ejusque 
vasibus  penis  intimum  habet  commercium.  Deinde 

ex  ipsa  Art.  crurali  alii  rami  in  M.  M.  sartorium, 
cruraeum,  Vastumque  internum,  alii  in  M.  graci- 
lem et  semitendinosum  migrant.  Notatu  dignus 
est  connexus  Arter.,  quae  in  M.  vasto  interno  ex- 
panduntur, Art.  profundam  femoris  inter  et  Ra- 
mum communicantem  Art.  popltieae,  sicutijarterias 
articulares  genu.  Missis  liis  vasibus  in  fossam 
quasi  triangularem  descendit,  in  qua  maximus  ejus 
ramus,  art.  profunda,  de  qua  infra  accuratius  dicam, 
abit.  Priusquam  Art.  cruralis  juxta  M.  adducto- 
rem magnum  posteriorem  femoris  partem  petit, 
magnum  dimittit  ramum,  quem Murray  perforan- 
tem inferiorem  appellat,  qui  in  duas  partes  di- 
visus et  M.  adductorem  magnum , portionemque 
minorem  M.  bicipitis  adit,  et  Art.  nutritia  ossis 
femoris  dicta,  per  foraminula  nonnulla  boc  os  in- 
vadit. Penetrato  deinde  M.  vasto  externo  baud 
procul  a genu  cum  Art.  articulari  superiori  externa 
et  Art.  circumflexa  externa,  Art.  profundae  femoris 
ramo,  anastomoses  init.  Jam  in  fossam  popliteam 
progressa  arteria,  istius  nomine  accepto,  Art.  ana- 
stomotica magna  Murraei  abit,  cujus  anasto- 
moses praecipue  memorabiles  sunt  cum  Art.  cir- 
cumflexa externa,  ramo  Art.  profundae  fempris,  et 
Art.  articulari  superiore  interna,  quae  ad  condylum 
internum  femoris  pergit  M.  adductoris  magni  inter 
tendinem  vastumque  internum,  ubi,  factis*  nonnulis 
anastomosibus  cum  Art.  periostii  ossis  femoris,  Art. 
articulari  superiore  externa  et  anastomotica  grandi, 
communi  extensorum  cruris*  tendine  tectus  pergit, 


ritquo  postremo  condylum  ipsum  penetrat.  Jam- 
jnm  in  duos  ramos,  superficialem  transit  et  profun- 
dum, quorum  hic  perisostium  petit  ipsumque  con- 
dylum, ille  /vcro  in  interna  genu  superficie  rete 
vasculosum  format,  cum  ramo  profundo,  Art.  ana- 
stomotica grandi,  et  articularibus  alterius  genu  la- 
teris conjunctus.  Nominandae  praeterea  Art.  articu- 
laris interna  inferior  atque  externa  superior  et  in- 
ferior, db  communionem  anastomoticam  cum  Art. 
circumflexa  externa  nec  non  cum  perforantibus. 
-Externa  inferior  majoris  videtur  esse  momenti,  quia 
arctissime  cum  Art.  articulari  superiore  interna  et 
Art.  recurrenti  tibiali,  ex  tibiali  antica,  perforato 
‘ligamento  interosseo,  oriente  est  connexa.  Tum 
-Art.  poplitea,  postquam  M.  M.  popliteo,  plantari, 
soleo,  atque  gastrocnemiis  vasa  dedit,  in  duos  ra- 
mos divisa,  in  Art.  tibialem  anteriorem  et  posterio- 
rem, pedis  plantam  petit. 

Hucusque  Art.  femoris  profundae  subinde  men- 
tionem fecimus,  alio  loco  accuratius  eum  descripturi: 
tantum  abest,  ut  Arteriam  crediderimus  cum  Scar- 
pa  sui  generis,  ut  ramum  Art.  cruralis  maxime  ad 
propositum  conferentem  ducamus. 

Art.  profunda  femoris  ex  Art.  Crurali  seu  iliaca 
' externa  originem  in  fossa  ista  supra  laudata  trian- 
gulari ducit,  ab  initio  ad  externam  a superficie  fe- 
moris interna  tendens,  deinde  vice  prorsus  versa 
descendens*  Simulatque  Art.  cruralem  reliquit, 
ramum  cutaneum  exterioi*em  coxae  dimittit,  qui, 
M.  M.  iliaco  interno,  recto  femoris  et  sartorio 

vasibus  instructis,  nates  petit.  Ex  Art.  profunda 
praeterea  Art.  circumflexae  proveniunt,  externa  e.t 
interna.  Art.  circumflexa  interna  ad  internam  femd- 

i 

ris  partem  tendit,  ramulis  in  M.  M.  pectineum, 
gracilem  adductoremque  longum  emissis,  deinde 
capite  femoris  circumdato  sub  ligamento  transverso 
aeetabulum  adit , ibique  in  membrana  synoviali 
evanescit.  Oppositam  femoris  superficiem  Art.  cir- 
cumflexa externa  sibi  sumit,  a M.  M.  Sartorip  re- 

'i 

ctoque  tecta,  in  quibus  partim  evanescit,  partim  in 
vasto  externo  ct  glutaeis,  partim  aggressa  acetabu- 
lum, anastomosibus  gaudet  cum  Art.  circumflexa 
interna  atque  obturatoria.  Nonnullae  hujus  rami 
arteriae  versus  genu  descendunt,5  conjunctae  ibi 
cum  arteriis  articularibus  Art.  popliteae  et  cum 
perforantibus  Art.  cruralis,  sicuti  cum  Arter,  perfo- 
rantibus profundae  femoris.1 

Art.  jamjam  profunda,  postquam  bis  originem 
dedit  arteriis  ab  externa  femoris  parte  ad  internam 
vergit  in  interstitium,  quod  M.  vastum  internum 
inter  et  adductorem  longum  reperitur,  in  quo  de- 
cursu quatuor  dimittit  perforantes  arterias,  cpiarum 
quarta  ipsius  tantum  Arteriae  est  continuatio.  Quas 
quidem  Arterias,  cum  propter  anastomoses,  quas 
ineunt,  magni  sint  momenti  atque  post  aneurysma^ 
tum  operationem  ad  alendum  crus  plurime  valoau^ 
accuratius  esse  describendas  duco.  * 

Art.  perforans  prima  retrorsum  transgressa  ad 
interstitium,  quod  insertionem  M.  pectinei  inter, 
adductorem  brevem  vastumque  internum  eat,  infra 


M.  quadratum  ad  lucem  provenit,  et  postquam  hos 
musculos  va&ibus  condonavit,  nec  non  Art.  nutritiam 
femoris  superiorem  dimisit,  in  duos  principales  di- 
viditur ramos,  quorum  alter  Ram.  trochantericus, 
alter  transversalis  appellatur. 

Ramus  trochanteritus  in  glutaeo  maximo  dis- 
cinditur, in  cujus  carne  cum  ramulis  Art.  iliacae 
posterioris  varias  init  anastomoses,  pariter  ac  cum 
Art.  trochantericis , Art.  circumflexa  atque  Art. 
pudenda  communi.  Ramus  transversalis  praecipue 
tensori  fasciae  latae  atque  vasto  externo  adseriptus 
est,  uhi  conjungitur  cum  circumflexa  externa  aliisque 
arteriis. 

Art.  perforans  secunda  praecipue  muscularis 
est,  atque  eam  ob  causam  nominanda,  quod  in  plu- 
ribus hominibus  anastomosin  init  cum  ramis  \ae. 
perforantis  primae*  Majoris  momenti  est  Art.  per- 
forans tertia,  quia  arctissime  conjuncta  est,  non  so- 
lum cum  perforante  prima,  sed  etiam  cum  circum- 
flexa externa  et  cum  ramo  perforante  Art.  cruralis. 
Uterque  autem  ramus  et  perforans  Art.  cruralis  -et 
perfdrans  tertius  non  raro  haud  procul  a patella, 
postquam  inter  se  et  circumflexae^externae  ramos 
anastomosin  fecit,  cum  Art.  crurali  et  articularibus 
superioribus  conjunctus  est. 

Hacc  quidem  sunt,  quae  hucusque  Anatomia 
demonstravit.  Restat  vero  magnus  arteriarum  nu- 
merus, quae  arctissime  inter  se  conjunctae  nomini- 
bus  adhuc  non  gaudent,  neque  possunt,  propter 
exiguam  magnitudinem,  ita  ut  Oculis  anatomorum 

euanescanfc,  ad  bonum  autem  eventum  operationis 
a me  describendae,  suscepta  pedis  singularumque 
ejus  partium  nutritione,  plurimum  conferant.  Quae 
quidem  arteriae  potissimum  in  musculis  femoris 
crurisque  occurrunt  et  imprimis  in  periostio.  Quanti 
autem  sint  aestumandae,  inde  elucere  mibi  videtur, 
quia,  his  deficientibus,  amputatio  cruris,  ligata  Art. 
crurali,  non  raro  ad  defendendam  totius  pedis  mor- 
tem, imo  ad  vitam  hominis  -conservandam  requi- 
ritur. 


Sectio  II.  j 

De  aneurysmate  Art.  popliteae. 
Diagnosis. 

Omnium,  quicunque  in  fossa  poplitaea  obser- 
vantur, tumorum  vix  ullum  genus  tam  saepe  et  tam 
frequenter  reperitur,  atque  chirurgi  auxilium  postu- 
lat, quam  aneurysma  arteriae  in  illa  decurrentis; 
imo  toties  occurrit,  ut  reperto  in  hac  fossa  tumore, 
omnibus  aliis  eorum  speciebus  sepositis,  primum 
de  aneurysmate  cogitare  debet  medicus.  Quomodo 
autem  fiat  ut  boc  potissimum  in  loco  istae  arteriae 
affectiones  inveniantur,  hucusque  non  satis  per- 
spicuum prostat.  Itaque  mirari  non  possumus* 
quod  varii  auctores  varias  hujus  phaenomeni  pro- 
posuerunt explicationes,  alii  enim,  quorum  prin- 


cejvsRicherand  appellendus,  singularem  genu  ej usque 
articulationis  constructionem  siiituR  cum  textum 
arteriae  popliteae  tenui  causam  esse  voluerunt,  alii 
Mc  «•gagni  etPelletan  c negotiis  atque  consuetudine, 
q-nam  vivendi  ratione  sibi  vindicarunt,  ut  textorum, 
p; urnariorum,  aurigarum,  scrinariorum  aliorumque 
deduxerunt,  unde  habitualis  arteriae  brevitas  oria- 
tur, necessc  sit  et,  pede  subito  extenso,  ruptura  se- 
quatur; alii  denique,  praecipue  Bo.ycr,  musculis 
contractis  arteriaque  compressa  sanguinis  stagnatio- 
nem  accusandam  esse  contenderunt.  Quarum  quidem 
sententiarum  neutra  prorsus  rejicienda,  neutra  ta- 
men/omnino  assumenda.  Quaecunque  in  singulis 
«certis  casibus  ad  procreandum  aneurysma  valere 
jpotest,  ka  quidem,  ut  relaxatio  inde  parietum  ar- 
teriae nascatur,  praesertim  cum  genu  ad  situm  fle- 
3:uui  jam  per  semet  ipsum  inclinet. 

Aneurysma  arteriae  popliteae  tumorem  prae- 
ibet  plus  minusve  circumscriptum , tensum,  elasti- 
cum , primum  aequalem  in  decursu  mali  inaequa- 
lem, non  dolorificum,  ab  initio  parvum,  deinde  au- 
tem magis  magisque  increscentem,  in  quo*  digito 
imposito,  pulsatio  persentiri  potest.  Cutis  supra  tu- 
morem expansa,  abinitio  colorem  non  mutat,  si  au- 
tem majorem  ille  adeptus  est  lambitum  , lividum 
praebet  adspectum;  vasa  proveniunt  in  ipso  extensa 
varicosa  atque  inflammatio  oritur.  Confirmat  prae- 
cipue diagnosin  id,  quod,  compresso  inter  cor  et 
aneurysma  vase,  artexia  crurali  infra  ligamentum 
Poupartii,  hoc  aut  slatim  evanescit  aut  pedetentim, 

ita,  ut  pulsationem  in  ipso  animadvertere  nequeas 
et  imposito  infra  aneurysma  digito,  tensior  fiat  tu- 
mor clariorque  pulsatio.  Attamen  hoc,  quod  pos- 
tremo proposui  signum  perpetuum  non  est,  prae- 
cipue, si  jam  altius  processerit  malum,  omnis'  pul- 
sandi sanguinis  facultas  abolita  est  atque  sublata. 
Tum  potissimum  ex  decursu  et  ex  anamnesi  co- 
gnosci debet  morbus. 

Restat  adhuc,  ut  de  discrimine  aneurysma  in- 
ter atque  alios  tumores,  qui  in  fossa  poplitaea  re- 
periuntur,  disseram./  Facilius  discerni  possunt  ii 
tomores,  qui  solidioris  sunt  massae,  quia -elastici-  ' 
tate  partim  carent,  partim,  etiamsi  ipsi  arteriae  in- 
cumbant, cujus  motus  in  illos  transeat,  elati  et 
disjuncti  ab  arteria  nullum  praebent  pulsationis 
signum;  difficilius  tamen  cognitu  sunt  ii,  qui  lym- 
phatico gaudent  contento,  in  quos  motus  transit  ar- 
teriae; ad  dijudicandam  eorum  naturam  tum  prae- 
cipue valet,  si  arteria  cruralis  comprimitur;  tum 
enim  aneurysma  citius  vel  serius  evanescit,  dum 
tumoris  cystici  ambitus  non  mutatur.  At  si  in  tu- 
more pulsatio  propter  magnitudinem,  ad  quam  pro- 
vectus est  clare  persentiri  nequit  aut  prorsus  per- 
cipi" non  potest,  accuratissima  sit  medici  disquisi- 
tio, respiciat  praecipue  ad  decursum  morbi  et  ad 
causas,  unde  origininem  duxerit  tumor.  y 


\\ 

Decursus  et  exitus. 

Idem  est  aneurysmatis  Art.  popliteae,  ut  in 
caeteris  aneurysmatibus  decursus  atque  exitus.  Tu- 
morem', ex  aliqua  causa  accuratius  infra  describen- 
da atque  enumeranda,  in  fossa  poplitaea  ortum  at- 
que ab  initio  parvum  negligit  aegrotus,  cum  nul- 
los procreet  dolores  neque  cum , quominus  exigat 
negotia,  impediat.  At  in  dies  crescit  tumor,  impe- 
dimentum lit  eundi;  nunc  dolores  oriuntur  pungen- 
tes prementesque,  deinde  nunquam  desinunt;  cruris 
ambitus  ob  nutritionem  sublatam  imminuitur,  ac- 
tiones imbecillae,  parva  tantum  intentione  tremit 
aeger.  Simul  oedema  conspicitur,  cum  humorum 
circulatio  regressiva  deleta  aut  saltem  sit  prohibi- 
ta, varicositates  per  totam  partem  oriuntur,  livido 
colorh  inducitur  crus,  calor  animalis  imminuitur  at- 
que nervorum  ejus  cum  cerebro  commercium  perit. 
Si  altius  procedit  malum,  integumenta  arteriae  in- 
flammantur, nascitur  suppuratio,  abscessus  aperitur 
Subitoque  haemorrhagia  intrat  lethalis,  nisi  statim 
ars  succurrit.  Nonnunquani  vero  talis  ruptura  non 
sequitur;  aneurysma  tantopere  ampli beatur,  ut,  par- 
tibus tam  solidis  quain  mollibus  cousumtis,  gan- 
graena oriatur,  quae  amputationem  lenioris  cx  in- 
dicatione -vitali  postulet. 

Aetiologia. 

Omnes,  quae  ad  aneurysma  Art.  poplitea^  pro- 
creandum valent  causae,  in  duas  classes  dividi  pos- 
sunt, quarum  altera  universales,  i.  c.  eas,  quae  in 
quacunque  corporis  parte  efficere  po?sunt  malum, 
complectitur,  altera  tamen  proprias  singularesque 
eas  continet,  quae  in  hac  tantum  arteria,  eoque  in 
loco  talem  organismi  anomaliam  provocant. 

Plerumque  disjungi  non  facile  possunt,  quia 
earum  connexu  atque  conjunctione  aneurysmata 
nascuntur.  , 

In  quovis  aneurysmate  anatomia , secundum 
quotidianam  experientiam  pathologica,  mutatam  esse 
et  mixtionem  et  structuram  docet , modo  tunicae 
arteriarum  tenues  et  pellucidae,  modo  friabiles, 
modo  crassae  variaeque  consistentiae , nunc  cartila- 
ginis instar  sint,  in  alio  nunc  osseam  materiam 
praebeant:  inter  singulas  tunicas  calcarea  phospho- 
rica  aut  lympha  coagulabilis  similiaque  deponuntur. 
Quod  si  bene  nobiscum  pensitemus,  verisimile  fit, 
proximam  esse  quaerendam  causam  in  la^sa  parie- 
tum structura  atque  mixtione  arteriarum,  unde  ha- 
rum dilatatio  producitur.  Inde  autem  sat  clarum 
fit  atque  perspicuum,  opinionem  de  varietate  anciv- 
rismatum  non  statuendam  quam  celeberrimus  ino- 
perc  suo  supralaudato , Scarpa  proposuit,  neque 
tantum,  quantum  vult,  habere  veri.  Ab  initio  pro- 
pter alienam  in  tunicis  materiem  depositam  adja- 
centes vasis  partes  extenduntur,  quarum  si  supra 

normam  afficitur  elasticitas,  ita  ut  dilatari  amplius 
nequeant,  rumpuntur,  aneurysma  igitur  producitur 
secundarium  spurium.  Etiamsi  ad  aneurysmata  in 
organismis  nonnullis  /humanis  procreandum  valere 
dispositionem  nequeat  negari,  tamen  qualis  ea  sit 
certo  dicere  non  possumus,  experientia  hoc  tamen 
docuit,  morbos  nonnullos  in  quorum  numero  prae 
omnibus  aliis  syphilis  aut  forsan  accuratius  mercu- 
rialismus,  arthritis,  scrophulaeque  accusandae,  ma- 
gnam exercere  vim.  Qui  tamen  morbi  propter 
naturam  cum  aut  ad  exsudationem  materiarum  ri- 
gidarum ut  in  arthritide  et  scrophulis,  inclinent, 
aut  relaxante  et  parietum  vasorum  paralysante, 
sit  venia  verbo,  vi,  ortum  dant  talibus  arteriae  de- 
generationibus atque  depravationibus.  Negotia  au- 
tem nonnulla  facile  propter  necessitatem  genu  fle. 
ctendi  in  quo  totius  corporis  moles  congesta  jacet, 
multum  valent  ad  ortum  aneurysmatis  in  fossa  po- 
plitaea.  Maxime  propepsi  ad  ea  cerdones  quidam 
sunt,  aurigae,  scrinarii , victores,  tornateres,  tigna- 
rii, fabri,  sartores  sutoresque,  coriarii,  textores,  pan- 
narii,  politores,  opifices  horologiorum,  saltatores, 
equites  et  qui  similibus  operam  navant  negotiis. 

Attamen,  cum  in  tanto  hominum  numero  qui 
ea  negotia  exercent,  tam  pauci  reperiantur  et  in- 
ter centum  vix  duos  videamus  hoc  malo  affectos, 
haud  absona , neque  a veritate  abhorrci'6  videtur 
opinio,  necessarium  esse  connexum  et  conventum 
certarum  ad  originem  aneurysmatum  efficiendam 
rerum 3 cujusmodi  est  casus,  quem  Wilson  narrat, 

qui  aneurysma  art.  popliteae  curavit,  quod  magni- 
tudinem capitis  humani  prae  se  tulit,  quocum  si- 
mul in  altero  pede  nonnulla  arteriae  cruralis  aneu- 
rysmata erant  conjuncta. 

Haec  quidem  sufficiant  de  causis  praedisponen- 
tibus,  restat  tantum,  ut  nonnulla  de  iis  subjungam, 
quae  dicuntur  occasioriales.  Huc  potissimum  tra- 
hendae pseudoorganisationes , nimiae  pedum  inten- 
tiones, laesaque  parietum  continuitas. 

1.  Pseudoorganisationes. 

Non  raro  accidit,  ut  iri  fossa  poplitea,  sicuti  in 
aliis  corporis  partibus  oriantur  parasiti,  lipomata,  hy- 
gromata,ateromata  similiaque,  qui  in  dies  increscentes, 
tantopere  arteriae  volumen  angustant  et  minuunt,  ut 
eamftb  causam  paululum  modo  sanguinis  in  crus  tran- 
sire queat,  stagnatio  oriatur,  extendantur  sanguine 
coagulato  vasa,  demum  tunicae  supra  normam  offen- 
sae rumpantur.  Quae  tamen  causa^  quamquam  ra- 
rior procreat  aneurysmata,  in  nonnullis  casibus  ob- 
servata est.  Pariter  etiam  explicari  posse  credo, 
quomodo  apud  opifices,  qilos  supra  nominavi,  fiat, 
ut  tam  frequenter  hoc  malo  afficiantur.  Inflexum 
enim  genu  lunien  arteriarum  aliquo  modo  claudit, 
sanguinis  circulatio  impeditur,  stagnatio  oritur, 
lympha  concrescit  extenditur  supra  vas,  atque  hoc 
modo  aneurysma  producitur. 

2.  Pedum  intentiones  nimiae. 

Tali  modo  praecipua  orta  videmus  aneurys- 
mata apud  saltatores,  atque  omnes  eos  homines 

qui  pedibus  mercedem  conducunt  , cursores  etc. 
Arteria  enim,  quae  genu  inflexo  contrahitur,  subi- 
taneam extensionem  ejus  sequi  non  potest,  rum- 
puntur tunicae  internae  extravasatum  sanguinis  ori- 
tur, qui  in  dies  augetur,  tumoremque  aneurysmaticum 
conformat.  Reperimus  etiam  eandem  habere  origi- 
nem aneurysma  apud  eos,  qui  plerumque  pede  inflexo 
sedentes,  subii o nimiam  faciunt  extensionem  pedis. 

3.  Tertia  denique  causa  in  laesa  parietum 
continuitate  ponenda.  Quae  quidem  laesio  par- 
tim  externa  esse  potest,  partim  interna,  ita  ut  al- 
tera ictu,  vulnere  etc.  oriatur,  altera  ex  inflamma- 
tione, subseqnente  suppuratione  nascatur,  quam 
vejro  ultimo  loco  positam  causam  Hodgson  in  opere 
suo  ut  multo  frequentissimam  ad  cujusvis  aneurys- 
matis originem  atque  necessariam  appellat  causam. 
Oriuntur  denique  aneurysmata  arteriae  popliteae 
etiam  ex  suppuratione  et  gangraena  adjacentium 
partium,  praecipue  telae  cellulosae,  quae  in  tanta 
copia  in  fossa  poplitaea  circumdat  arterianu 

Prognosis. 

Ad  prognosin  statuendam  multum  interest, 
utrum  aneurysma  sibi  ipsi  committitur,  an  artis 
auxilium  aegrotus  impetrat.  / In  illo  mala  semper 
erit  prognosis,  saltem  valde  dubia;  nam  aneurys- 
matum numerus,  a natura  ipsa  sanatorum,  cujus 
exemplum  Froriep  in  notitiis  profert,  minimus  est, 
atque  de  restitutione  aneurysmatis  arteriae  popli taae 
nullum,  quantum  equidem  scio,  prostat  exemplum; 

pejor  etiam  fit  prognosis,  cum  semper  rupturae  sacci 
aneurysmatici  periculum  immineat,  qui  nunc  maxi- 
mam adipisci  potest  extensionem,  nunc  vix  ad  ovi 
magnitudinem  provectus  rumpitur,  atque  haemor- 
rhagiam procreat ,'  quae  citissime  intra  minimum 
temporis  spatium  necat  hominem.  At  etiamsi  haec 
omnia  non  observantur  atque  integer  maneat  tu- 
mor, propter  magnitudinem  suam  in  partes  adja- 
centes sensim  sensimque  tam  infeste  agit,  ut  in- 
flammationem destructionemque  earum  gangraeno- 
sam imo  sphacelosam  excitet,  unde  non  raro  totius 
cruris  amputatio  postuletur,  ut  vita  tantum  homi- 
nis servetur. 

In  altero  vero  casu,  si  artis  auxilium  impe- 
tratur, multum  potest  praestare  atque  egregios 
jam  protulit  effectus.  Caveat  tamen  medicus, 
ne  nimis  promittat,  cum  hic  et  illic,  quamquam 
rarius  occurrerunt  casus,  arteria  ligatura  circumda- 
ta, nihilominus  amputandus  esset  pes,  quod  ante 
certo  scire  non  potuit.  Cujus  mali  eventum  prae- 
cipue ea  ex  causa  deduci  oportet,  quia  in  his  ho- 
minibus arteriae  istae  anonymae,  in  crure  disjectae 
quae  crurali  magna  arteria  ligata,  totius  artus  sus- 
cipiunt nutritionem,  deficiunt.  Plerumque  non  ti- 
tum  crus,  sed  in  trium  vel  quatuor  pollicum  lon- 
gitudinem supra  malleolos  moritur.  Sunt  quidem 
hi  casus  rariores,  ut  jam.  supra  dixi, lita  ut  inter 
decem  vel  quatuordecim  aneurysmata  vix  unum  re- 
peritur,  cujus  tam  infaustus  sese  ostendit  eventus 
post  operationem. 

Valde  praeterea  turbatur  prognosis,  si  plura 
in  uno  homine  occurrunt  aneurysmata;  neque  me- 
lior redditur,  si  degeneratio  aneurysmatica  jam 
longum  duraverit  tempus,  ita  ut  partes  et  molles 
et  solidae  in  propinque  jacentes  destructae  atque 
consumtae  appareant;  tum  ligaturae  praeferenda  ad 
vitam  servandam  amputatio. 

Cura, 

Mirari  non  possumus,  sanationem  aneurysmatis 
arteriae  popliteae,  dum  anatomiae  studium  tam  pa- 
rum exculta  luit,  rariorem  fuisse , eventusque  tam 
raro  medicorum  exspectationi  respondisse.  Hac 
enim  non  satis  perspecta,  aciurgia  non  tanta  aude- 
re potuit,  quanta  nunc  suscipit.  Itaque  antequam 
Hunter  arteriam  cruralem  ligatura  circumdedit,  ea 
quae  ad  sanandum  aneurysma  popliteeum  ars  fecit, 
cum  subsidia  naturae  ejusque  vires  medicis  plane 
incomperta  essent,  pauca  atque  levia;  terrebant  am- 
plitudo arteriae  situsque  profundus , symptomata 
morbi  gravia  a majori  contra  eum  conatu  arcebant 
chirurgos,  Videmus  igitur  ante'  hoc  tempus  Val- 
salvae  rationem  aneurysmata  curandi,  maxime 
commendatam,  qua,  cibo  et  alimentis  sensim  sen- 
simque  detractis,  vita  hominis  ad  minimum  redu- 
citur, methodum,  quae  in  robustis  tantum  adhiberi  k 
potest,  non  in  debilibus  aut  aetate  provectis,  ca- 
checticisque  hominibus;  reperipius  methodum  com- 
pressivam  tam  altis  laudibus  celebratam  atque  prae- 
dicatam, perspicuum  denique  est,  cur  celeberrimi 

praecedentium  saeculorum  medici , amputationem 
contra  aneurysmata  arteriae  popliteae  adhibere  mal- 
lent, quam  ullam  aliam  methodum. 

Anatomia  atque  cum  hac  simul  physiologia  et 
akiurgia  ex  tenebris  ad  lucem  nostri  saeculi  progres- 
gressa,  quanta  possit  porrigere  natura  auxilia,  do- 
cuit; primum  ligatura  circumdata  est  arteria  bra- 
chialis, deinde  etiam  femoralis,  iliaca  interna,  imo 
aorta  ipsa  a magno  Anglo,  cujus  immortalia  sem- 
per  de  akiurgia  manebunt  merita.  > 

Ad  perficiendam  bono  eventu  operationem 
magnum  interest,  quemnam  eligas  locum,  ubi  li- 
gatura vis  circumdare  vas.  A variis  chirurgis  va- 
ria proposita  sunt  consilia.  I.  Hunter,  incisione 
tres  pollices  longa  infra  mediam  femoris  partem  se- 
cundum arteriae  decursum  facta,  eo  in  loco  arte- 
riam cruralem  ligavit,  ubi  musculi  adductoris  ma- 
gni perforat  tendinem.  Sa,batier  et  Roux  moi 
induas  partes,  femur  dividunt  in  superiorem  et  in- 
feriorem. Si  in  inferiore  parte  arteriam  ligare  vo- 
lunt externo  M.  sartorii  margine  incidunt,  si  in 
superiore  internum  ejusdem  musculi  marginem  eli- 
gunt, ipsumque,  ubi  arteriam  obtegit,  perscindi 
suadent. 

Attamen  pari  jure  rejiciendum  hoc  propositum 
ac  HutchinS  ani  i consilium,  ex  quo  semper  latus 
externum  Sartorii  eligendum  sit,  quia  venae  sap- 
pbenae  laesionem  atque  vasorum  lymphaticorum 
periculosam  ducit. 

Melius  atque  accuratius  G.  Bell  duas  lineas 
duci  suadet;  alteram  ex  medio  spatio  inter  spinam 
anteriorem  superiorem  ossis  Ilium  et  symphysin 
ossium  pubis  ad  internum  latus  patellae,  alteram 
a spina  anteriore  superiore  ossis  Ilium  ad  condy- 
lum femoris  internum,  jamque  incidendum,  ubi  li- 
neae istae  decussantur,  ita  ut  media  incisionis  pars 
ibidem  sit. 

111  ustrissimus  R.ust,  praeceptor  summe  vene- 
randus, secundum  Scarpae  sententiam  in  tres  partes 
aequales  femur  a ligamento  Poupartii  inde  usque 
ad  gepu  dividi  suadet  atque  incisionem  ita  perfici, 
ut  media'  ejus  pars  in  lineam  cadat,  quae  primam 
et  secundam  femoris  divisi  pariem  sejungit.  Nam 
tum  arteria  cruralis  haud  procul  ab  eo  loco  liga- 
tura cingitur,  ex  quo  arteria  profunda  originem  du- 
cit, quod  ad  bonum  eventum  maxime  valere  vide- 
tur, quia  sanguinis  influxus  atque  irnpctuS  magis 
ad  arteriam  profundam  fertur  quam  ad  cruralem, 
facilius  igitur  ea  vasa,  quae  nunc  totius  pedis  sus- 
ceperunt nutritionem,  extendi  possunt.  Quod  quo 
celerius  fit,  eo  celerius  et  melius  alitur  totus  pes. 

Cutis  incisione  deinde  trium  pollicum  longi- 
tudinis facta,  in  eadem  directione  fascia  lata  disse- 
catur aut  sola  manu  aut  in  specillo  sulcato.  Jam 
in  vulnere  hamulis  obtusis  distracto,  haud  procul 
ab  interno  M.  sartorii  margine  invenies  arteriam 
pulsantem.  Arteria  denique,  tela  cellulosa,  vena 
atque  extrorsum  decurrentibus  nervis  ab  ea  sejun- 
ctis , ligatura  circumdatur.  Vulnus  deinde  cin- 


25 


platro  aehaesivo,  quaritum  flcii  peest,  contractum, 
secundum  vitalitatem  curatur.  , 

\ i ' V A - 1 • c' 

Historia  morbi. 

Friedericus  Schauer,  scrinarius,  duodetriginta 
annos  natus,  optima  semper  sese  gavisum  esse  va- 
letudine dicit.  Tredecim  circiter  dies,  antequam 
in  nosocomio  caritatis  recipiebatur  in  articulatione 
genu  tumorem  animadvertit  dolorificum,  normalis 
temperaturae,  in  quo  pulsationem  cum  cordis  ictu 
syncbronicam  persentire  potuit.  Attamen  secun- 
dum ea,  quae  ipse  aegrotus  profert,  tuinor  iste 
jam  ante  quatuordecim  hebdomades  erat  ortus,  ab 
initio  parvns,  sensim  sensimque  autem  ad  magni-, 
tudinem  increvit,  quam  nunc  habet,  ita  ut  aegro- 
tus ipse,  manu  non  imposita,  tumoris  pulsationem 
animadvertere  posset.  Fortasse  etiam  artis  auxi- 
lium nondum  implorasset,  nisi  interdum , dolorificas 
haberet  sensationes,  atque  in  flectendo  pede  ma- 
gnum praeberet  impedimentum  tumor.  Hac  potis- 
simum causa  est  permotus,  ut  die  XII.  m.  Juli  a. 
c.  in  nosocomio  Caritatis  auxilium  imploraret  me- 
dicorcm,  qui  a malo  eum  liberarent.  , 

Causas  expostulatus , unde  originem  traxerit 
tumor,  nihil  afFerre  potuit  aegrotus,  quare  in  exer- 
cendo tantum  negotio  videtur  requirendus  ortus 
mali,  cum  in  ejusmodi  opificibus , totius  corporis 
moles  in  pede  flexo  dextro  congesta  esse  atque  in 
eo  quiescere  soleat. 

In  fossa  poplitea  tumorem  ovi  gallinacei  ma- 
gnitudinis, paululum  planum,  normalis  temperatu- 
rae vidimus,  cujus  tegumenta  externa  ejusdem  es- 
sent coloris,  ut  proximae  partes.  Manu  ei  impo- 
sita pulsationis  ictus  sentiri  potuit,  atque  tumor 
ipsius  m'anus  silientem  exhibuit  motum.  Arteria 
crurali  infra  ligamentum  Poupartii  cpmprcssa,  pul- 
satio evanuit,  tumor  autem  ipse  imminuebatur. 
Omnibus  his  symptomatibus  consociatis,  morbum 
esse  aneurysma  verum  arteriae  popliteae,  quod  ope- 
ratione solum  sanari  possit,  perspicuum  erat.  Illa 
vero  die  XIII.  Julii  a viro  celeberrimo  Dr.  Dicf- 
fenbach  summa  eum  dexteritate  instituta  est  cum 
in  modum,  quem  supra  demonstravi.  Nihil  in- 
fausti accessit,  sauguinis  minima  perdita  erat  copia, 
optimeqne  statim  post  operationem  sese  habuit  ae- 
ger. Sub  vesperam,  febricula  lenissima  tamen  in- 
travit, quam  ob  causam  propinatum: 

Rp.  Saturat,  Itali  carbon. 

Aq.  cerasr.  aa  Uncias  lij. 

Pulp.  tamarind. 

Syr.  communis  aa  Unciam,  j. 

RI.  D.  S.  Omni  hora  cochlear  majus  sum- 
mendnm.  Diebus  jamjam  sequentibus,  cum  calor 
minui,  attactusque  sensus  evanescere  coepisset,  sae- 
pius per  diem  frictiones  pannis  factae  atque  ad  in- 
fringendum praescriptum: 

Rp.  Spir,  saponat. 

r camphorat.  aa  Uncias  uj, 

M.  D, 

Vulnus  ipsum  simplicissimo  modo  tratatum; 
margines  ejus,  quantum  fieri  potuit  emplastro  ad- 
haesivo approximati,  tum  epithemata  frigida  per 
yiginti  quatuor  horas  facta,  deinde  autem  linteo 
carpto  obtectum,  ut  pus,  quod  gignebatur,  ibi  ex- 
cipi possit.  Interjectis  dum  ijonnullis  diebus  temv 
peratur^  pedis  rediit  normalis  tactusque  sensus ; ae- 
grotus praeterea  optima  semper  gaudebat  valetu- 
dine. Die  tantum  XXVI.  Julii  propter  obstructio-, 
nes  alvi  datum  est; 

Rp.  Electuarii  lenitiv  Unciam  i. 

Cremoris  tartari  Drchin.  lj. 

INI.  D.  S.  Per  diem  consumendum.  Jam  vero 
tumor  in  dies  decrevit,  postquam  pulsatio,  ligatura 
applicata,  statim  evanuit;  vulnus  deinde,  in  primis 
m.  Augusti  diebus  cicatrisatum,  ita  ut  aeger  pro- 
pter debilitatem  tantum,  quae  in  pede  adhuc  erat, 
in  nosocomio  maneret* 

Vitae  curriculum. 


Eduardus  ego,  Henricus  Balthasar  Schindel- 
meisser,  anno  hujus  secr.li  nono  Vindobonae  natus 
a patre  optimo,  quem  praematura  morte  mihi  ere- 
ptum adhuc  lugeo,  et  a matre  carissima,  e gente 
Kartog,  Christianae  religioni  secundum  Lutheri  for- 
mulas addictus  sum.  Anno  aetatis  primo  Regiomon- 
tinm  Rorussorum,  parentum  dilectissimorum  patriam 
cum  iis  petii.  Primis  jam  litterarum  elementis  pri  vati  in 
domi  imbutus  anno  aetatis  septimo  gymnasium  Fri- 
dericianum,  quod  directore  Cei.  Gotthold  llorebat, 
adii  ibique  per  octo  annnos  virorum  clarissimorum 
atque  doctissimorum,  Lentz,  Jacob,  Ebert,  Raet- 
tig,  institutione  usus  sum.  Hinc  a.  M.  DCCCXXIII 
Berolinum  me  contuli,  ubi  in  gymnasio,  a Joachi- 
me  Marchiae  electore  condito,  quod  directoribus 
Snethlage  et  Meinecke  floret,  virorum  clarissimo- 
rum aujue  celeberrimorum  AVoltT,  de  Marce,  Zumpt, 
August,  per  quatuor  annos  lectiones  frequentavi. 

I 

viteris,  qui  ad  studia  academica  viam  muniunt, 

peractis,  die  VII  Maii  a.  M.  DCCCXXVII.  in  nu- 
merum civium  universitatis  literariae  Berolinensis 
a Rectore  t.  t.  magnif.  Lichtenstein  receptus,  albo 
medico  a decano  t.  t.  spectatissimo  Rudolphi  in- 
scriptus sum.  Semestre  tamen  praeteri;  pso  civibus 
Seminarii  regii  medico-chirurgici  Friderico-Guilel- 
miani  adscriptus,  utrinsque  medicinae  studio  per 
quadriennium  me  tradidi  atque  ^is  clarissimorum, 
virorum  praelectionibus  interfui: 

Cei.  Woiff  de  hodegetice,  logice  ac  jjsycho- 
logia-  111.  Link  de  historia  naturali,  botanice  et 
toxicologia;  111.  Lichtenstein  de  zoologia;  111. 
Hermbstaedt  et  Cei.  Turte  de  physice,  chemia  et 
Pharmacia 5 III.  Rudolphi  de  encyclopaedia  et  me- 
thcdologia  medica,  de  anatomia  corporis  humani 
universa,  de  anatomia  organorum  sensuum  et  foetus 
humani,  de  physiologia  et  de  entozois ; 111.  Knape 
de  osteologia,  syndesmologia,  splanchnologia;  in 
arte  cadavera  rite  dissecandi  111.  Knape  et  III.  Ru- 
dolphi duces  mihi  erant;  Cei,  Ilecker  de  patholo- 
gia  et  therapia  generali  nec  non  de  semiotice; 
111.  Horn  de  pathologia  et  therapia  speciali,  de 
morbis  syphiliticis  et  de  morbis  mentis;  Cei.  Cas- 
per  de  arte  formulas  medicas  concjnnandi,  'cujus 
ab  exercitationibus  pharmaceuticis  quoque  non  ab- 
fui; 111.  Osann  de  materia  medica  et  de  fontibus 
medicatis;  111.  Kluge  de  arte  obstetricia,  oaque 
rite  fascias  applicandi,  de  chirurgia  generali  et  de 
morbis  ossium  primitus  mechanicis;  III-  Rust  ue 
chirurgia  universa;  111.  Kluge  de  akiurgia. — Celsi 
de  medicina  libros  Cei.  ilecker  mihi  interpretatus 
est.  — Exercitationibus  clinicis  interfui,  medicis, 

Chirurgicis  et  ophthalmiatricis  nec  non  obstetriciis 
et  syphiliticis  III.  virorum  Bartels,  WolIF,  de 
Graefe,  Rnst,  Jiingken  et  Klnge. 

Quos  omnes  praeceptores  clarissimos  et  doctis- 
simos pio  gratoque  animo  semper  venerabor. 

Jam  tentaminibus  tam  philosophico  quam  me- 
dico et  examine  rigoroso,  coram  Gratioso  Medico- 
rum ordine  rite  superatis,  spero  fore,  ut  disserta- 
tione thesibusque  defensis,  summi  in  medicina  et 
chirurgia  honores  in  me  conferantur. 

Theses  defendendae. 


i. 

, - S I 

Nulla  inter  pulsationem  'contractio  et  dilatatio. 

n. 

Ligatura  vasorum  torsioni  omnino  praeferenda. 

III. 

Nullum  capitis  Vulnus  trepanationem  postulat. 

IV. 

Lien  corporis  Immani  pars  essentialis  est. 

V. 

Aneurysma  verum  exsistit. 

/ ^ • 

» r 1 \ 


0 


^ - 


a? 


■\ 


